recursal/SuperWikiNEXT-32B huggingface dataset:
**राजकुमार** 1964 में बनी हिन्दी भाषा की फ़िल्म है। इसका निर्देशन के शंकर ने किया और इसमें शम्मी कपूर, साधना, प्राण, पृथ्वीराज कपूर, ओम प्रकाश और राजेन्द्रनाथ आदि हैं। संगीत शंकर-जयकिशन का है। फिल्म बॉक्स ऑफिस पर हिट हुई थी।

संक्षेप
-------

राजकुमार भानु प्रताप (शम्मी कपूर) अपने दोस्त कपिल (राजेन्द्रनाथ) के साथ विदेश से एक दशक बाद लौटता है। उसके पिता, महाराजा ने भानु प्रताप की माँ के निधन के बाद फिर से शादी कर ली है। उनका नई पत्नी महारानी से एक बेटा है। रानी के भाई नरपत सिंह (प्राण) ने सिंहासन को कब्जाने की योजना बनाई है और उसने अपनी बहन महारानी को उनके बेटे को वारिस के रूप में स्थापित करने का वादा करके साजिश में शामिल किया है। 

राजकुमार भानु को इस योजान की इत्तला दे दी जाती है, इसलिए वह योजना बनाने वालों को बाहर निकालने के प्रयास में, बेवकूफ की तरह व्यवहार करना शुरू कर देता है। एक हत्या के आरोप के कारण राजकुमार को महल से भागना पड़ता है। मामला तब और उलझ जाता है जब हत्या किए गए व्यक्ति की बेटी हत्यारे को पकड़ने के लिये प्रतिबद्ध होती है। क्या राजकुमारी संगीता (साधना) राजकुमार को माफ कर सकती है जिसका उसे विश्वास है कि उसने उसके पिता को मार डाला है?

मुख्य कलाकार
------------

* शम्मी कपूर — राजकुमार भानु प्रताप
* साधना — राजकुमारी संगीता
* प्राण — नरपत सिंह
* पृथ्वीराज कपूर — महाराजा
* ओम प्रकाश — बिमासल
* राजेन्द्रनाथ — कपिल
* अचला सचदेव — पद्मा
* टुन टुन — चंपाकली
* मनोरमा — महारानी
* शिवराज — दीवान

संगीत
-----

सभी शंकर-जयकिशन द्वारा संगीतबद्ध।

| क्र॰ | शीर्षक | गीतकार | गायक | अवधि |
| --- | --- | --- | --- | --- |
| 1. | "आजा आई बहार दिल है बेकरार" | शैलेन्द्र | लता मंगेश्कर | 5:34 |
| 2. | "तुमने पुकारा और हम चले आये" | हसरत जयपुरी | मोहम्मद रफ़ी, सुमन कल्याणपुर | 5:25 |
| 3. | "नाच रे मन बदकम्मा" | शैलेन्द्र | आशा भोंसले, लता मंगेशकर | 4:35 |
| 4. | "हम हैं राजकुमार" | शैलेन्द्र | मोहम्मद रफ़ी | 5:37 |
| 5. | "दिलरुबा दिल पे तू" | शैलन्द्र | आशा भोंसले, मोहम्मद रफ़ी | 5:39 |
| 6. | "इस रंग बदलती दुनिया में" | हसरत जयपुरी | मोहम्मद रफ़ी | 4:33 |
| 7. | "तुमने किसी की जान को" | हसरत जयपुरी | मोहम्मद रफ़ी | 5:06 |

सन्दर्भ
-------

1. ↑  "Birthday Special: चौड़ा माथा ढंकने के लिए हेयर कट क्या बनाया, नाम पड़ गया 'साधना कट'". *एनडीटीवी इंडिया*. मूल से 22 सितंबर 2019 को पुरालेखित. अभिगमन तिथि 22 सितम्बर 2019.

बाहरी कड़ियाँ
-------------

* *राजकुमार*  इंटरनेट मूवी डेटाबेस पर
**रामारंजन मुखर्जी (Ramaranjan Mukherji)** (1928-2010) एक भारतीय लेखक, शिक्षाविद्, भारतविद और राष्ट्रीय संस्कृत विद्यापीठ के पूर्व चांसलर थे। वह संस्कृत साहित्य में अपनी विद्वत्ता के लिए जाना जाता है। उन्हें भारत सरकार द्वारा 2010 में, देश के चौथे उच्चतम भारतीय नागरिक पुरस्कार पद्म श्री से सम्मानित किया गया था।

पुरस्कार और मान्यता
-------------------

रामारंजन मुखर्जी मानव संसाधन विकास मंत्रालय के पूर्व सम्मानपूर्वक सेवामुक्त सहचर थे। उन्हे जापान के सोका गक्काई अंतर्राष्ट्रीय विश्वविद्यालय से हिरोशिमा पीस अवार्ड और भारत सरकार से एक सम्मान 
प्रमाण पत्र प्राप्त हुआ है। उत्तर प्रदेश सरकार ने उन्हें विश्व भारती पुरस्कार प्रदान किया था जबकि भारत सरकार ने उसे पद्म श्री के नागरिक सम्मान से सम्मानित किया था। लेकिन समारोह आयोजित होने से पूर्व ही उनकी मौत हो गई थी।

इन्हें भी देखें
---------------

* पद्मश्री पुरस्कार (२०१०–२०१९)

सन्दर्भ
-------

1. ↑  "RSV". RSV. 2014. मूल से 29 मार्च 2009 को पुरालेखित. अभिगमन तिथि December 20, 2014.
2. ↑  "Calcutta Yellow Pages". Calcutta Yellow Pages. 2014. मूल से 27 नवंबर 2017 को पुरालेखित. अभिगमन तिथि December 20, 2014.
3. ↑  "Zoom Info". Zoom Info. 2014. मूल से 21 जून 2016 को पुरालेखित. अभिगमन तिथि December 20, 2014.
4. ↑  "Padma Shri" (PDF). Padma Shri. 2014. मूल से 15 नवंबर 2014 को पुरालेखित (PDF). अभिगमन तिथि November 11, 2014.
भारत के अन्य भाषाओं का नक़्शा **राजकरण सिंह** (सन् 1954 - 30 अक्टूबर 2011) भारतीय भाषा आंदोलन के पुरोधा थे। उन्होने संघ लोकसेवा आयोग की परीक्षाओं में अग्रेजी की अनिवार्यता को समाप्त करने के लिए दिल्ली में अपने साथी पुष्पेन्द्रसिंह चैहान के साथ अखिल भारतीय भाषा संरक्षण संगठन के नाम से संघ लोक सेवा आयोग के समक्ष 16 साल तक निरंतर धरना-प्रदर्शन करते रहे। इसी मुद्दे पर 29 दिन लम्बी आमरण अनशन की गूंज संसद से लेकर भारतीय भाषा समर्थकों को झकझोर कर रख दिया था।

परिचय
-----

श्री राजकरण सिंह का जन्म उत्तर प्रदेश के बाराबंकी जनपद के बिष्णुपुरा गाँव में हुआ था।

उनके इस आंदोलन की विराटता का पता इसी बात से साफ झलकता है कि देश के पूर्व राष्ट्रपति ज्ञानी जैल सिंह, पूर्व प्रधानमंत्री अटल बिहारी वाजपेयी, लालकृष्ण आडवाणी, पूर्व उपप्रधानमंत्री देवीलाल, चतुरानन्द मिश्र, मुलायमसिंह यादव, शरद यादव, रामविलास पासवान सोमपाल शास्त्री सहित चार दर्जन से अधिक सांसदों ने कई समय यहां के आंदोलन में भाग लिया था। इस आंदोलन में देश केराष्ट्रीय समाचार पत्रों के अच्युतानन्द मिश्र सहित दर्जनों वरिष्ठ सम्पादकों, साहित्यकारो, समाजसेवियों, गांधीवादियों, ने यूपीएससी के आगे सडक पर लगे धरने में कई बार भाग लिया। उनके निधन की सूचना मिलते ही दिल्ली में उनके सहयोगियों व मित्रों में शोक की लहर छा गयी। उनके निधन पर संसदीय राजभाषा समिति के सदस्य सांसद प्रदीप टम्टाए भारतीय विदेश सेवा के सेवानिवृत उच्चाधिकारी महेश चन्द्रा, यूएनआई के पूर्व समाचार सम्पादक बनारसी सिंह, भाषा आंदोलन के साथी पुष्पेन्द्र सिंह चैहान, सम्पादक देवसिंह रावत, पत्रकार रविन्द्रं सिंह धामी, ओमप्रकाश हाथपसारिया, इंजीनियर विनोद गोतम, चैधरी केपी सिंह सहित अनेक गणमान्य लोगों ने गहरा शोक प्रकट करते हुए अपनी भावभीनी श्रद्वांजलि दी।

भारतीय भाषाओं को उनका सम्मान दिलाने के लिए वह अंतिम सांसों तक निरंतर संघर्षरत रहे। भारतीय भाषाओं व भारतीयता के इस समर्पित पुरोधा ने भारतमाता की सेवा के लिए विवाह तक नही किया था। उनके राष्ट्रवादी विचारों व भारतीय भाषाओं के प्रति अनन्य सेवा साधना को देखते हुए आर्य समाज उनका हृदय से सम्मान करता रहा और आर्य समाज के आग्रह पर ही वे कई वर्षो से दिल्ली के चावडी बाजार स्थित सीताराम बाजार के आर्य समाज मंदिर में निवास कर रहे थे।

वे भ्रष्टाचार के विरूद्ध आंदोलन में एक मूक समर्पित सिपाई रहे। यही नहीं, 'प्यारा उत्तराखण्ड' के सम्पादक देव सिंह रावत के अनन्य मित्र होने के कारण वे उत्तराखण्ड राज्यगठन जनांदोलन से लेकर 2 अक्टूबर 2011 तक मनाये गये काला दिवस पर भी सक्रिय भागेदारी निभाते रहे।

इन्हें भी देखें
---------------

* भारतीय भाषा आन्दोलन
* श्याम रुद्र पाठक
* हिन्दी आन्दोलन

बाहरी कड़ियाँ
-------------

* प्रशासन के लिए अंग्रेजी जरूरी क्यों? (राजकरण सिंह)
* 'राजकरण सिंह के विचारों को आगे बढ़ाने की जरूरत'
रक्तदंतिका देवी मां पार्वती का ही एक स्वरूप है। वैप्रचिति नामक दानव के संहार के लिए माँ ने अद्भुत रूप लिया था। इन दानवों का भक्षण करने के कारण देवी के दांत अनार की कली के समान लाल हो गये थे। अत: देवी रक्तदंतिका कहलाई।
भगवती पार्वती का ये अवतार रक्त अर्थात लाल वर्ण का है जो लाल वस्त्र धारण किये हुए है। इनके हाथो मे खड्ग सुशोभित है। वैप्रचित्त नामक दानव के भक्षण के समय इनके दाँतो का वर्ण लाल हो गया, जिसके कारण परमेश्वरी को रक्तदंतिका कहके संबोधित किया गया। देवी पराशक्ति का यह रूप वैप्रीचिति के संहार हेतु प्रकट हुआ था, किंतु अपने भक्तो के लिए परमात्मिका अपने हर रूप मे आनंदसंदायिनी है।

मुर्ति रहस्य मे माँ के स्वरूप का विस्तृत वर्णन
----------------------------------------------

माँ के स्वरूप का विस्तृत वर्णन श्री दुर्गा सप्तशती के अंत मे मुर्ति रहस्य के अंतर्गत मिलता है। माँ का स्वरूप रक्तवर्णी और चतुर्भुजी है।

दुर्गा सप्तशती मे वर्णन
-----------------------

दुर्गा सप्तशती के ग्यारहवें अध्याय के अनुसार, "वैवस्वत मन्वंतर के अट्ठाईसवें युग में शुम्भ और निशुम्भ नामक दो अन्य महादानव उत्पन्न होंगे। तब मैं नंद के घर में उनकी पत्नी यशोदा के गर्भ से जन्म लेकर दोनों असुरों का नाश करूँगी। तत्पश्चात् पृथ्वी पर अवतार लेकर मैं वैप्रचिति नामक दानव के दो असुर पुत्रों का वध करूँगी। उन महादानवों का भक्षण कर लाल दन्त (दांत) होने के कारण तब स्वर्ग में देवता और धरती पर मनुष्य सदा मुझे 'रक्तदंतिका' कह मेरी स्तुति करेंगे"
अंगुली से रक्तस्राव
**रक्तस्राव** (Bleeding या Haemorrhage) शब्द का अर्थ है रुधिरवाहिकाओं से रक्त का बाहर निकलना। जब तक रुधिरवाहिकाओं में दरार, या छिद्र न हो, तब तक रक्तस्राव का होना संभव नहीं है। चोट या रोग के कारण ही रुधिरवाहिकाओं में दरार या छिद्र होते हैं। चोट लगने पर तत्काल रक्तस्राव होना प्राथमिक रक्तस्राव कहलाता है और चोट लगने के कुछ काल पश्चात् रक्तस्राव होना गौण रक्तस्राव कहलाता है। यदि रक्त धमनी से बाहर निकलता है, तो यह धमनीय रक्तस्राव कहलाता है। इस रक्तस्राव का रंग चमकीला लाल होता है और यह हृदय के स्पंदन के समकालिक होता है। शिरा से बाहर निकलनेवाले रक्त का रंग कालिमा लिए लाल होता है और घाव से बहता है। केशिका (कैपिलरीज) से स्रावित होनेवाले रक्तस्राव का रंग उपर्युक्त दोनों स्रावों के रंग के बीच का होता है और त्वचा पर केवल छोटा सा लाल धब्बा पड़ जाता है। वमन, मूत्र तथा थूक में मिला हुआ रक्त निकल सकता है, या नाक से नक्सीर फूटने के कारण रक्तस्राव होता है। आमाशय या पक्वाशय में व्रण हो जाने पर रक्तस्राव होने लगता है। स्वयं रुधिरवाहिकाओं के रुग्ण होने पर एवं उच्च रक्तचाप के कारण धमनियों में दरार पड़ जाती है और रक्तस्राव होने लगता है। मस्तिष्क के ऊतकों से रक्तस्राव होने पर रक्तमूर्च्छा (apoplexy) हो जाती है।

परिचय
-----

स्वस्थ व्यक्तियों में रक्तस्राव रोकने की प्राकृतिक क्षमता होती है। यदि ऐसा न हो तो त्वचा के कट जाने, अथवा छिल जाने, पर घातक रक्तस्राव होने लगता है। जिन व्यक्तियों में रक्तस्राव को रोकने की प्राकृतिक क्षमता नहीं होती वे पैतृक रक्तस्राव (हीमोफीलिया / hemophilia) से पीड़ित रहते हैं।

रक्तस्राव की गति और परिमाण पर ही रक्तस्राव से होनेवाली हानि निर्भर रहती है। मंद गति से अधिक समय तक होनेवाले रक्तस्राव के कारण रक्तक्षीणता नामक रोग हो जाता है। एकाएक अधिक परिमाण में होनेवाला रक्तस्राव घातक होता है और उचित चिकित्सा के अभाव में मृत्यु हो जाती है।

त्वचा के मामूली छिल जाने, या कट जाने अथवा नक्सीर फूट जाने, पर विशेष चिकित्सा की आवश्यकता नहीं होती, पर अन्य प्रकार के रक्तस्रावों के लिए विशेष चिकित्सा की आवश्यकता होती है। रक्तस्राव को रोकने के मुख्य सिद्धांत हैं - 

* (१) रक्तस्राव को रोकने का प्रयास करना,
* (२) रक्त के परिमाण को रुधिराधान द्वारा सामान्य बनाना तथा रोगी को शांत, सुखद एवं विश्वासपूर्ण स्थिति में रखना।

जब अधिक रक्तस्राव हो रहा हो उस समय रोगी को बिना तकिया के चित लेटना चाहिए तथा रोगी को गरम रखना चाहिए। यदि रोगी को रक्त वमन न हो रहा हा, तो उसे दूध पिलाना चाहिए। रक्तस्राववाले स्थान पर सीधे दबाव डालकर रक्त बंद किया जाता है। धमनीय रक्तस्रावों को रोकने के लिए रक्तबंध (tourniquet) का उपयोग किया जाता है। शल्यकर्म के समय रक्तवाहिकाओं को बाँधकर रक्तस्राव रोकते हैं, या ऐसे अभिकर्मकों का उपयोग करते हैं जो रक्त का गाढ़ा करते हैं। शिरीय एवं केशिकीय रक्तस्राव को रोकना सहज कार्य है किंतु धमनीय रक्तस्राव को रोकने में कठिनाई होती है। धमनीय रक्तस्राव रोकने के लिए तत्काल डाक्टर द्वारा उपचार कराना चाहिए, अन्यथा विलंब के कारण अधिक रक्तस्राव हो जाने पर रोगी के मर जाने का भय रहता है।

इन्हें भी देखें
---------------

* प्राथमिक चिकित्सा
* रक्ताधान (ब्लड ट्रांस्फ्यूजन)
**मार्क वॉ** (अंग्रेज़ी: Mark Waugh) ऑस्ट्रेलिया के पूर्व क्रिकेट खिलाड़ी हैं। वे 2015 में 50 साल के हो चुके हैं। मार्क दाएं हाथ के बल्लेबाज हैं जिन्होंने टेस्ट मैचों में नंबर 4 पे बल्लेबाजी की। वह मध्यम गति से गेंदबाज़ी किया करते थे, लेकिन पीठ की चोटों के कारण उन्होंने अपने को ऑफ-स्पिन गेंदबाज में बदल लिया। उन्हें क्रिकेट के सर्वश्रेष्ठ स्लिप क्षेत्ररक्षकों में से एक माना जाता है। 2009 में राहुल द्रविड़ द्वारा कीर्तिमान तोड़ने तक उनके नाम किसी गैर-विकेटकीपर द्वारा सर्वाधिक टेस्ट कैच लेने का विश्व रिकॉर्ड था।

क्रिकेट करियर
-------------

मार्क ने ऑस्ट्रेलियाई एकदिवसीय टीम में ऑलराउंडर के रूप में शुरुआत 1988 में की थी लेकिन बाद में उन्होंने बल्लेबाजी पर ध्यान केंद्रित किया और सलामी बल्लेबाजी के रूप में अपने को स्थापित किया। 1991 से 2002 तक लगातार चले अपने करियर में उन्होंने उत्कृष्ट प्रदर्शन किया और ऑस्ट्रेलिया के लिये एक दिवसीय में सबसे अधिक रन बनाने वाले खिलाड़ी बने। 1996 के क्रिकेट विश्व कप में उन्होंने तीन शतक लगाए और यह उपलब्धि हासिल करने वाले पहले बल्लेबाज बने। बाद में 2003 क्रिकेट विश्व कप में सौरव गांगुली ने रिकॉर्ड की बराबरी की। 1999 के विश्व कप में उनके द्वारा चौथे शतक लगाते ही वह विश्व कप प्रतियोगिता में चार शतक और 1000 से अधिक रन बनाने वाले एकमात्र ऑस्ट्रेलियाई बन गये। वह 1999 के टूर्नामेंट के दौरान ही एकदिवसीय मैचों में ऑस्ट्रेलिया के ओर से सबसे ज्यादा रन और शतक बनाने वाले खिलाड़ी भी बने। 

उन्हें अपने जुड़वाँ भाई स्टीव वॉ के टेस्ट कैप मिलने के 6 साल बाद 1991 में ऑस्ट्रेलियाई टेस्ट टीम में चुन लिया गया था। 2001 की एशेज श्रृंखला के दौरान, उन्होंने मार्क टेलर के 157 टेस्ट कैच के विश्व रिकॉर्ड को तोड़ा। लेकिन बाद में इंग्लैंड के खिलाफ आगामी टेस्ट श्रृंखला के लिए डैरेन लेहमन की जगह पे बाहर किए जाने के बाद मार्क ने 2002 के अंत में अंतरराष्ट्रीय क्रिकेट से संन्यास ले लिया। उन्होंने एकदिवसीय क्रिकेट में ऑस्ट्रेलिया के सबसे अधिक रन बनाने वाले और शतक बनाने वाले (18) खिलाड़ी के रूप में संन्यास लिया। इन रिकॉर्डों को रिकी पोंटिंग ने तोड़ा है। उनका 181 टेस्ट कैच का विश्व रिकॉर्ड 2009 में भारत के राहुल द्रविड़ ने तोड़ा था। मार्क, स्टीव वॉ के छोटे जुड़वां भाई हैं, जिनके साथ उन्होंने अपने अधिकांश करियर और कप्तानी में खेला। उन दोनों के पास सबसे अधिक टेस्ट और एकदिवसीय मैच खेलने का रिकॉर्ड है जिसमें दो भाई एक साथ खेलें।

इन्हें भी देखें
---------------

* माइकल स्लेटर

सन्दर्भ
-------

1. ↑  "ऑस्ट्रेलिया के वॉ बंधुओं का अर्धशतक, दोनों 50 साल के हुए". *एनडीटीवी इंडिया*. 2 जून 2015. मूल से 26 फ़रवरी 2017 को पुरालेखित. अभिगमन तिथि 25 फ़रवरी 2017.
2. ↑  "Legends Month: The best of Mark Waugh". *cricket.com.au* (अंग्रेज़ी में). अभिगमन तिथि 7 नवम्बर 2021.
3. ↑  Agarwal, Kushagra. "Why did Mark Waugh excel as a slip fielder?". *www.sportskeeda.com* (अंग्रेज़ी में). अभिगमन तिथि 7 नवम्बर 2021.
4. ↑  "'When he was not in Test side, I felt I lost something': Steve Waugh on 'strange relation' with brother Mark". *हिन्दुस्तान टाइम्स* (अंग्रेज़ी में). 26 जून 2020. अभिगमन तिथि 7 नवम्बर 2021.

  



| ऑस्ट्रेलियाई क्रिकेट खिलाड़ी | क्रिकेट |
| --- | --- |
| इयान चैपल | एंड्र्यू साइमंड्स | एडम व्होग्स | एलन बॉर्डर | ऐशली नॉफ्के | ग्रेग चैपल | जस्टिन लैंगर | जेम्स हॉप्स | डेनिस लिली | नेथन ब्रेकन | ब्रेट ली | ब्रेड हैडिन | ब्रेड हॉग | माइक हसी | माइकल क्लार्क | मार्क वॉ | मिशेल जॉन्सन | मैथ्यू हेडन | शेन वॉर्न | सर डोनाल्ड ब्रेडमैन | स्टीव वॉ | स्टुअर्ट क्लार्क |
**राल्फ थॉमस हॉचकिन ग्रिफ़िथ** (Ralph Thomas Hotchkin Griffith ; 1826-1906) एक अंग्रेज भारतविद थे। उन्होंने वैदिक ग्रंथों का अंग्रेजी में अनुवाद किया। उन्होंने अन्य संस्कृत साहित्य के अनुवाद भी किए, जिनमें रामायण का एक काव्य संस्करण और कालिदास कृत कुमारसम्भवम् शामिल हैं।

जीवन
----

उनका जन्म 25 मई 1826 को कॉर्सली, विल्टशायर में हुआ था। वह रेवरेंड आर.सी .ग्रिफ़िथ के पुत्र (1830 की मैकक्वेस ऑफ बाथ के चैप्लेन) थे। वह क्वींस कॉलेज के बीए थे और 24 नवंबर 1849 को संस्कृत के बोडेन प्रोफेसर चुने गए। उन्होंने वैदिक ग्रंथों को अंग्रेजी में अनुवाद किया तथा संस्कृत साहित्य के अन्य ग्रन्थों के भी अनुवाद किए, जिनमें रामायण का एक कविता संस्करण और कालिदास के कुमारसम्भव प्रमुख हैं। उन्होंने भारत में बनारस कॉलेज के प्रधानाचार्य का पद भी सुशोभित किया।

ऋग्वेद का उनका अनुवाद मैक्स मूलर के छह खंड संस्कृत संस्करण के पाठ का अनुसरण करता है। उनकी कृतियाँ आम तौर पर महान विद्वान सायन के काम का अनुसरण करतीं हैं जो चौदहवीं शताब्दी में - विजयनगर के प्रधान मंत्री थे।

1879 में सेवानिवृत्त होने के पश्चात वे अपने भाई फ्रैंक के साथ कोत्तगिरि में बस गए थे। उनके भाई फ्रंक बॉम्बे प्रेसीडेन्सी में सार्वजनिक कार्य विभाग में एक इंजीनियर थे।। कोत्तगिरि में वे वेदों के अध्ययन और अनुवाद में लगे हुए थे। 7 नवम्बर 1 9 06 को उनकी मृत्यु हो गई, और वहीं उन्हे दफनाया गया।

कार्य
-----

उनके ऋग्वेद, सामवेद, यजुर्वेद, अथर्ववेद और रामायण प्रतियों के अनुवाद इंटरनेट पर उपलब्ध हैं।

* *वाल्मीकि  का रामायण* (प्रकाशित 1870) (*ऑनलाइन पढ़ें*)
* *ऋग्वेद  के भजन* (प्रकाशित 1889) (*ऑनलाइन पढ़ें*)
* *सामवेद के भजन* (प्रकाशित 1893) (*ऑनलाइन पढ़ें*)
* *अथर्ववेद के भजन* (प्रकाशित 1896) (*ऑनलाइन पढ़ें*)
* *व्हाइट यजुर्वेद* (प्रकाशित 1899) (*ऑनलाइन पढ़ें*)

नोट
---

1. ↑  Macdonell 1912.
2. ↑  Buckland, C.E. (1968). "Rev. R. C. Griffith". *Dictionary of Indian Biography*. New York: Haskell House. पृ॰ 181. GGKEY:BDL52T227UN. मूल से 28 जनवरी 2017 को पुरालेखित. अभिगमन तिथि 17 मार्च 2018.

संदर्भ
------

* साँचा:DNB12
* साँचा:Cite ODNB(सदस्यता या ब्रिटेन की पब्लिक लाइब्रेरी सदस्यता की आवश्यकता है।)साँचा:Cite ODNB

बाहरी लिंक
----------

* विकिस्रोत लॉगो विकिस्रोत पर राल्फ थॉमस हॉचकिन ग्रिफ़िथ की अथवा के बारे में रचनायें।
* प्रोजेक्ट गुटेनबर्ग पर राल्फ थॉमस हॉचकिन ग्रिफ़िथ की रचनाएँ
* साँचा:Internet Archive authorइंटरनेट पुरालेखसाँचा:Internet Archive author
* साँचा:Librivox authorLibriVoxसाँचा:Librivox author

विश्वविद्यालय के फैलो कलकत्ता
कुछ पंजाबी लोग मातृवंश समूह डब्ल्यू के वंशज होते हैं
मनुष्यों की आनुवंशिकी (यानि जॅनॅटिक्स) में **मातृवंश समूह डब्ल्यू** या **माइटोकांड्रिया-डी॰एन॰ए॰ हैपलोग्रुप W** एक मातृवंश समूह है। यह मातृवंश ज़्यादातर यूरोप, पश्चिमी एशिया और भारतीय उपमहाद्वीप में पाया जाता है। इन इलाकों में सब जगह इसके वंशज हलकी मात्रा में ही मिलते हैं और उनका सबसे भारी जमावड़ा उत्तरी पाकिस्तान में है।

वैज्ञानिकों ने अंदाज़ा लगाया है के जिस स्त्री के साथ इस मातृवंश की शुरुआत हुई थी वह आज से २३,९०० साल पहले ईरान-ईराक़ के पास कहीं पश्चिमी एशिया में रहती थी।

अन्य भाषाओँ में
---------------

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

इन्हें भी देखें
---------------

* मनुष्य मातृवंश समूह
* वंश समूह

सन्दर्भ
-------

1. ↑  Petraglia, Michael D.; Bridget Allchin *The Evolution and History of Human Populations in South Asia* Springer (26 Mar 2007) ISBN 978-1-4020-5561-4  Archived 2012-11-06 at the Wayback Machine
2. ↑  Soares, Pedro; Luca Ermini, Noel Thomson, Maru Mormina, Teresa Rito, Arne Röhl, Antonio Salas, Stephen Oppenheimer, Vincent Macaulay and Martin B. Richards (4 Jun 2009). "Supplemental Data Correcting for Purifying Selection: An Improved Human Mitochondrial Molecular Clock". *The American Society of Human Genetics*. **84** (6): 82–93. PMC 2694979. PMID 19500773. डीओआइ:10.1016/j.ajhg.2009.05.001. मूल से 29 जनवरी 2011 को पुरालेखित. अभिगमन तिथि 13 अगस्त 2009.सीएस1 रखरखाव: एक से अधिक नाम: authors list (link)
रडार तंत्र के विभिन्न भाग
रडार (Radar) वस्तुओं का पता लगाने वाली एक प्रणाली है जो सूक्ष्मतरंगों का उपयोग करती है। इसकी सहायता से गतिमान वस्तुओं जैसे वायुयान, जलयान, मोटरगाड़ियों आदि की दूरी (परास), ऊंचाई, दिशा, चाल आदि का दूर से ही पता चल जाता है। इसके अलावा मौसम में तेजी से आ रहे परिवर्तनों (weather formations) का भी पता चल जाता है। 'रडार' (RADAR) शब्द मूलतः एक संक्षिप्त रूप है जिसका प्रयोग अमेरिका की नौसेना ने १९४० में 'रेडियो डिटेक्शन ऐण्ड रेंजिंग' (radio detection and ranging) के लिये प्रयोग किया था। बाद में यह संक्षिप्त रूप इतना प्रचलित हो गया कि अंग्रेजी शब्दावली में आ गया और अब इसके लिये बड़े अक्षरों (कैपिटल) का इस्तेमाल नहीं किया जाता। इसकी खोज का श्रेय रॉबर्ट वाटसन वाट्ट को दिया जाता है।

बाहरी कड़ियाँ
-------------

* "The Great Detective", 1946. Story of the development of radar by the Chrysler Corporation
* Christian Hülsmeyer and the early days of radar
* Radar: The Canadian History of Radar - Canadian War Museum
* Radar technology principles
* History of radar
* Radar invisibility with metamaterials
* Radar Research Center-Italy
* Early radar development in the UK
* Principles of radar target acquisition and weapon guidance systems
* Cloaking and radar invisibility
* The Secrets of Radar Museum
* 84th Radar Evaluation Squadron
* Radar
* EKCO WW II ASV radar units
* RAF Air Defence Radar Museum
मध्य पूर्व के क़रीब १२% लोग मातृवंश समूह जे के वंशज होते हैं
मनुष्यों की आनुवंशिकी (यानि जॅनॅटिक्स) में **मातृवंश समूह जे** या **माइटोकांड्रिया-डी॰एन॰ए॰ हैपलोग्रुप J** एक मातृवंश समूह है। मध्य पूर्व के १२% लोग, यूरोप के ११% लोग, कॉकस क्षेत्र के ८% लोग और उत्तरी अफ़्रीका के ६% लोग इस मातृवंश के वंशज पाए गए हैं। भारतीय उपमहाद्वीप में पाकिस्तान में यह ५% लोगों में पाया गया है और उत्तरी पाकिस्तान और अफ़ग़ानिस्तान की कलश जनजाति के ९% लोगों में।

वैज्ञानिकों की मान्यता है के जिस स्त्री के साथ इस मातृवंश की शुरुआत हुई वह आज से क़रीब ४५,००० साल पहले पश्चिमी एशिया में कहीं रहती थी। ध्यान दें के कभी-कभी मातृवंशों और पितृवंशों के नाम मिलते-जुलते होते हैं (जैसे की पितृवंश समूह जे और मातृवंश समूह जे), लेकिन यह महज़ एक इत्तेफ़ाक है - इनका आपस में कोई सम्बन्ध नहीं है।

यह पाया गया है कुछ मातृवंश समूह जे की उपशाखाओं में माइटोकांड्रिया के डी॰एन॰ए॰ में ऐसे उत्परिवर्तन (या म्युटेशन) मौजूद हैं जिनसे नौजवान आदमियों में "लॅबॅर की ऑप्टिक हॅरॅडिटरी न्यूरोपैथी" नाम की बिमारी की सम्भावनाएँ ज़्यादा होती हैं, जिसमें नज़र का केन्द्रीय अंधापन हो जाता है (यानि जहाँ सीधे देख रहें हो वो चीज़ नज़र नहीं आती लेकिन इर्द-गिर्द की चीजें नज़र आती हैं)।

अन्य भाषाओँ में
---------------

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

इन्हें भी देखें
---------------

* मनुष्य मातृवंश समूह
* वंश समूह

सन्दर्भ
-------

1. ↑  van Oven, Mannis; Manfred Kayser (13 Oct 2008). "Updated comprehensive phylogenetic tree of global human mitochondrial DNA variation". *Human Mutation*. **30** (2): E386–94. PMID 18853457. डीओआइ:10.1002/humu.20921. मूल से 4 दिसंबर 2012 को पुरालेखित. अभिगमन तिथि 23 अप्रैल 2011.
2. ↑  "Piia Serk, Human Mitochondrial DNA Haplogroup J in Europe and Near East, Thesis, Tartu 2004" (PDF). मूल (PDF) से 8 सितंबर 2008 को पुरालेखित. अभिगमन तिथि 23 अप्रैल 2011.
**रतले जलविद्युत संयंत्र** चेनाब नदी पर बन रहा एक जलविद्युत संयन्त्र है। यह जम्मू और कश्मीर के किश्तवाड़ जिले में है, 

इस परियोजना में 133 मीटर ऊँचा एक गुरुत्व बाँध बनाया जाएगा तथा एक-दूसरे से सटे दो विद्युत संयन्त्र बनेंगे। इसके मुख्य संयन्त्र में 205 मेगावाट की चार फ्रांसिस टर्बाइन लगेंगी जबकि इसके सहायक संयन्त्र में 30 मेगावाट की एक फ्रांसिस टर्बाइन लगेगी। इस प्रकार दोनों संयन्त्रों की कुल विद्युत-उत्पादन क्षमता 850 मेगावाट होगी। 

भारत के प्रधानमंत्री नरेन्द्र मोदी की अध्यक्षता में केंद्रीय मंत्रिमंडल ने 20 जनवरी, 2021 को इसके लिए 5281.94 करोड़ रुपये के निवेश को मंजूरी प्रदान की थी। यह निवेश राष्ट्रीय जल विद्युत निगम (एनएचपीसी) और जम्मू-कश्मीर राज्य विद्युत विकास निगम लिमिटेड (जेकेएसपीडीसी) की क्रमशः 51% और 49% हिस्सेदारी वाली एक नई ‘संयुक्त उद्यम कंपनी’ द्वारा किया जाएगा। इसके पहले 25 जून 2013 को तत्कालीन प्रधानमन्त्री मनमोहन सिंह ने इसके बाँध का उद्घाटन किया था। 

रतले पनबिजली परियोजना को 60 माह की अवधि के भीतर चालू किया जाएगा। इस परियोजना से उत्पन्न बिजली ग्रिड को संतुलित रखने में सहायक होगी और इसके साथ ही इससे बिजली आपूर्ति की स्थिति में सुधार होगा। इसके अलावा, केंद्र -शासित प्रदेश जम्मू-कश्मीर 5289 करोड़ रुपये की मुफ्त बिजली पाने के साथ-साथ 40 वर्षों के परियोजना जीवन चक्र के दौरान रतले पनबिजली परियोजना से 9581 करोड़ रुपये के जल उपयोग शुल्क के माध्यम से लाभान्वित होगा।

सन्दर्भ
-------

1. ↑  रतले जलविद्युत परियोजना
2. ↑  पाक के एतराज के बावजूद रतले पनबिजली परियोजना का काम रहेगा जारी
साइबेरिया की तूवाई जनजाति में मातृवंश समूह बी के वंशज मिलते हैं
मनुष्यों की आनुवंशिकी (यानि जॅनॅटिक्स) में **मातृवंश समूह बी** या **माइटोकांड्रिया-डी॰एन॰ए॰ हैपलोग्रुप B** एक मातृवंश समूह है। यह मातृवंश समूह पूर्वी एशिया, साइबेरिया और मूल अमेरिकी आदिवासी समुदायों में मिलता है। इसे तिब्बत, मोंगोलिया, चीन, ताइवान, फ़िलिपीन्स, कोरिया, पोलिनीशिया, इंडोनीशिया, वग़ैराह में पाया जाता है।

अनुमान है के जिस स्त्री से यह मातृवंश शुरू हुआ वह आज से लगभग ५०,००० वर्ष पहले पूर्वी एशिया की निवासी थी।

ध्यान दें के कभी-कभी मातृवंशों और पितृवंशों के नाम मिलते-जुलते होते हैं (जैसे की पितृवंश समूह बी और मातृवंश समूह बी), लेकिन यह केवल एक इत्तेफ़ाक ही है - इनका आपस में कोई सम्बन्ध नहीं है।

अन्य भाषाओँ में
---------------

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

इन्हें भी देखें
---------------

* मनुष्य मातृवंश समूह
* वंश समूह

सन्दर्भ
-------

1. ↑  "Haplogroup B". मूल से 4 मार्च 2016 को पुरालेखित. अभिगमन तिथि 23 अप्रैल 2011.
2. ↑  van Oven, Mannis; Manfred Kayser (13 Oct 2008). "Updated comprehensive phylogenetic tree of global human mitochondrial DNA variation". *Human Mutation*. **30** (2): E386–E394. PMID 18853457. डीओआइ:10.1002/humu.20921. मूल से 4 दिसंबर 2012 को पुरालेखित. अभिगमन तिथि 2009-05-20. नामालूम प्राचल `|doi_brokendate=` की उपेक्षा की गयी (`|doi-broken-date=` सुझावित है) (मदद)
3. ↑  Yong-Gang Yao et al. 2001, Phylogeographic Differentiation of Mitochondrial DNA in Han Chinese Archived 2020-01-11 at the Wayback Machine Am J Hum Genet. 2002 March; 70(3): 635–651
**माह लाक़ा बाई** (7 अप्रैल 1768 – 1824) हैदराबाद में स्थित 18वीं सदी की उर्दू कवि, वेश्या और परोपकारी महिला थी। उसका जन्म का नाम **चंदा बीबी** था। उसे कभी-कभी **माह लाक़ा चंदा** भी कहा जाता था। 1824 में, "गुलजार-ए-महालाका" नामक उनकी रचित उर्दू गजलों का संकलन उसके मरणोपरान्त प्रकाशित हुआ। इस प्रकार वह पहली ऐसी महिला कवि है जिस का दीवान प्रकाशित हुआ हो। 

वह एक ऐसे समय में हुई थी जब दख्खिनी (उर्दू का एक विशिष्ट रूप) अत्यधिक फारसीनिष्ठ हो रहा था। उस के साहित्यिक योगदान दक्षिणी भारत में ऐसे भाषाई परिवर्तनों पर अंतर्दृष्टि प्रदान करते हैं। वह दक्कन की एक प्रभावी महिला तवायफ थी; निजाम, हैदराबाद के शासक, उन्हें ओमरह (सबसे ऊंची बड़प्पन), और अदालत में निकट सहयोगी के रूप में  नियुक्त किया। 2010 में, संयुक्त राज्य अमेरिका की संघीय सरकार द्वारा दान की गई धनराशि का उपयोग करके उसके मकबरे वाले हैदराबाद में उसका स्मारक बहाल किया गया था।

जीवन
----

महा लक्का बाई का जन्म 7 अप्रैल 1768 को औरंगाबाद में आज के महाराष्ट्र में चंदा बीबी के रूप में हुआ था। उनकी मां राज कुंवर - राजपूताना से थी।  और पिता बहादुर खान थे, जिसने मुगल सम्राट मोहम्मद शाह के अदालत में एक मंसबदार (सैन्य अधिकारी) के रूप में कार्य किया था। खान दिल्ली से हैदराबाद डेक्कन चले गए जहां उन्होंने राज कुंवर से मुलाकात की और उससे शादी की। :107  चंद बीबी को कुंवर की बेबस बहन मेहताब मा ने अपनाया था, जो हैदराबाद के निजाम के प्रधान मंत्री नवाब रुकन उद दौला के लगभग एक नियमित रूप से पत्नी थी।

सन्दर्भ
-------

1. ↑  Shahid, Sajjad (30 December 2012). "The elite performer". *The Times of India*. मूल से 29 मार्च 2020 को पुरालेखित. अभिगमन तिथि 4 April 2013.
2. ↑  Latif, Bilkees (2010). *Forgotten*. India: Penguin Books. आई॰ऍस॰बी॰ऍन॰ 978-0-14-306454-1. मूल से 20 मार्च 2018 को पुरालेखित. अभिगमन तिथि 5 April 2013. `|ISBN=` और `|isbn=` के एक से अधिक मान दिए गए हैं (मदद)
3. ↑  "Latif's Forgotten salutes women". *Hindustan Times*. 8 March 2011. मूल से 8 जून 2013 को पुरालेखित. अभिगमन तिथि 13 April 2013.
**रसल आयरा क्रो** (अंग्रेज़ी: Russell Ira Crowe; जन्म ७ अप्रैल १९६४) एक न्यू ज़ीलैंड में जन्में ऑस्ट्रेलीयाई अभिनेता, फ़िल्म निर्माता और संगीतकार है। वे अंतर्राष्ट्रीय स्तर पर २००० में बनी एतिहासिक फ़िल्म *ग्लैडिएटर* में रोमन जनरल मैक्सिमस डेसिमस मेरिडियस के पात्र के लिए मशहूर है जिसका निर्देशन रिडली स्कॉट ने किया था और इस भूमिका के लिए उन्हें सर्वश्रेष्ठ अभिनेता का अकादमी पुरस्कार, इम्पायर पुरस्कार, ब्रोडकास्ट फ़िल्म क्रिटिक्स असोसिएशन पुरस्कार और लंदन फ़िल्म क्रिटिक्स सर्कल पुरस्कार के साथ अन्य दस नामांकन प्राप्त हुए. वर्ष १९९९ की फिल्म द इन्साइडर में निभाये गये जेफ्री वाइगेण्ड के लिये उन्हे सर्वश्रेष्ठ अभिनेता के ५ पुरस्कार प्राप्त हुये। नोबल पुरस्कार विजेता अर्थशास्त्री जॉन एफ. नैश के जीवन पर आधारित रॉन होवार्ड निर्देशित वर्ष २००१ की फिल्म ए ब्युटिफुल माइंड के लिये उन्हे बाफ्टा का सर्वश्रेष्ठ अभिनेता पुरस्कार, गोल्डेन ग्लोब पुरस्कार और सर्वश्रेष्ठ प्रदर्शन के लिये दिया जाने वाला स्क्रीन एक्टर गिल्ड पुरस्कार प्राप्त हुये।

रसल की अन्य मुख्य फिल्में एल.ए. कॉन्फिडेन्शियल(१९९७), मास्टर एण्ड कमाण्डरः द फार साइड ऑफ द वर्ल्ड (२००३), सिण्ड्रेला मैन (२००३), अमेरिकन गैंगेस्टर (२००७) और रॉबिन हुड(२०१०) हैं। रसल का नाम हॉलीवुड वाक ऑफ फेम में भी शामिल किया गया है। वह वर्ष १९९९ से २००१ के बीच लगातार तीन बार अकादमी पुरस्कार के लिये नामांकित भी हो चुके हैं। वह एक ऑस्ट्रेलियन राष्ट्रीय रग्बी लीग टीम साउथ सिडनी रैबितो के सह मालिक भी हैं।

प्रारम्भिक जीवन
---------------

रसल क्रो का जन्म ७ अप्रैल १९६४ को वेलिंगटन, न्यूजीलैंड में जोएलिन इवोन्ने और जॉन एलेक्जेण्डर क्रो के घर हुआ था। उनके नाना, स्टैनली जे. वेमिस एक सिनेमेटोग्राफर थे जिन्हे द्वितीय विश्व युद्ध के दौरान सिनेमेटॉग्राफी के लिये ईंग्लैण्ड की महारानी की तरफ से ब्रिटिश साम्राज्य का सम्मान ओ.बी.ई. प्राप्त हुआ था। उनके चचेरे भाई, मार्टिन और जेफ क्रो न्यूजीलैंड के पूर्व क्रिकेट कप्तान रह चुके हैं। क्रो जब चार साल के थे तब उनका परिवार सिडनी चला गया। क्रो की प्रारम्भिक शिक्षा सिडनी ब्वायज हाई स्कूल में हुई। १४ साल की उम्र में उनका परिवार वापस न्यूजीलैंड लौट आया। वहाँ पर उन्होने अपने चचेरे भाईयों के साथ ऑकलैंड ग्रामर स्कूल में प्रवेश लिया।

सन्दर्भ
-------

1. ↑  Miller, Samantha (21 अप्रैल 2003). 20139818,00.html "A Beautiful Time: A Teary Russell Crowe Weds Danielle Spencer Amid a Down Under Weekend of Camaraderie, Cricket and ABBA" जाँचें `|url=` मान (मदद). *People Magazine*. **59** (15). अभिगमन तिथि 20 नवम्बर 2011.[*मृत कड़ियाँ*]
2. ↑  Quaintance, Lauren (20 अप्रैल 2010). "What Danielle Spencer knows about men" (Interview). *The Sydney Morning Herald*. मूल से 7 अप्रैल 2014 को पुरालेखित. अभिगमन तिथि 20 नवम्बर 2011.

बाहरी कड़ियाँ
-------------

इंटरनेट मूवी डेटाबेस पर रसल क्रो
**राधाबिनोद पाल** (27 जनवरी 1886 – 10 जनवरी 1967) भारत के अंतरराष्ट्रीय ख्याति के विधिवेत्ता और न्यायाधीश थे। उन्होंने द्वितीय महायुद्ध के बाद जापान द्वारा सुदूर पूर्व में किए गये युद्धापराधों के विरुद्ध चलाए गए अंतरराष्ट्रीय मुकदमे में वे भारतीय जज थे। ११ जजों में वे अकेले थे जिन्होने निर्णय दिया कि सभी निर्दोष हैं। उन्होंने युद्धबंदियों पर मुकदमा चलाने को विजेता की जबर्दस्ती बताते हुए सभी युद्धबंदियों को छोड़ने का फैसला दिया था। जापान के राष्ट्रवादी लोग राधाबिनोद पाल को बहुत चाहते हैं । इसके विपरीत बहुत से भारतीय इतिहासविदों की राय है कि उनका रवैया वास्तव में उपनिवेशवाद के खिलाफ था, उन्हें जापान के युद्ध अपराधियों से कोई खास सरोकार नहीं था। किंतु इस तथ्य को भी नकारा नहीं जा सकता कि वे बचपन से ही जापान से बड़े प्रभावित थे, और उसे इकलौता ऐसा एशियाई देश मानते थे, जो पश्चिम की दादागिरी का जवाब देना जानता था।

न्यायमूर्ति राधाबिनोद पाल
जापान के यासुकुनी मंदिर तथा क्योतो के र्योजेन गोकोकु देवालय में न्यायमूर्ति राधाविनोद के लिए विशेष स्मारक निर्मित किए गये हैं।

जीवन परिचय
----------

डॉ॰ पाल का जन्म 27 जनवरी 1886 को हुआ था। कोलकाता के प्रेसिडेन्सी कॉलेज तथा कोलकाता विश्वविद्यालय से कानून की शिक्षा पूर्ण कर वे इसी विश्वविद्यालय में 1923 से 1936 तक अध्यापक रहे। 1941 में उन्हें कोलकाता उच्च न्यायालय में न्यायाधीश नियुक्त किया गया। वह तत्कालीन अंग्रेज शासन के सलाहकार भी रहे। 

यद्यपि उन्होंने अन्तरराष्ट्रीय कानून का औपचारिक प्रशिक्षण नहीं लिया था, फिर भी द्वितीय विश्वयुद्ध के बाद जब जापान के विरुद्ध ‘टोक्यो ट्रायल्स’ नामक मुकदमा शुरू किया गया, तो उन्हें इसमें न्यायाधीश बनाया गया।

डॉ॰ पाल ने अपने निर्णय में लिखा कि किसी घटना के घटित होने के बाद उसके बारे में कानून बनाना नितान्त अनुचित है। उनके इस निर्णय की सभी ने सराहना की। अपने जीवन के अन्तिम दिनों में डॉ॰ पाल ने निर्धनता के कारण अत्यन्त कष्ट भोगते हुए 10 जनवरी 1967 को यह संसार छोड़ दिया।

युद्ध-अपराध का मुकदमा
---------------------

मित्र राष्ट्र अर्थात अमरीका, ब्रिटेन, फ्रान्स आदि देश जापान को दण्ड देना चाहते थे, इसलिए उन्होंने युद्ध की समाप्ति के बाद ‘क्लास ए वार क्राइम्स’ नामक एक नया कानून बनाया, जिसके अन्तर्गत आक्रमण करने वाले को मानवता तथा शान्ति के विरुद्ध अपराधी माना गया था। 

इसके आधार पर जापान के तत्कालीन प्रधानमन्त्री हिदेकी तोजो तथा दो दर्जन अन्य नेता व सैनिक अधिकारियों को युद्ध अपराधी बनाकर कटघरे में खड़ा कर दिया। 11 विजेता देशों द्वारा 1946 में निर्मित इस अन्तरराष्ट्रीय न्यायाधिकरण (इण्टरनेशनल मिलट्री ट्रिब्यूनल फार दि ईस्ट) में डॉ॰ राधाविनोद पाल को ब्रिटिश सरकार ने भारत का प्रतिनिधि बनाया था। 

इस मुकदमे में दस न्यायाधीशों ने तोजो को मृत्युदण्ड दिया; पर डॉ॰ राधाविनोद पाल ने न केवल इसका विरोध किया, बल्कि इस न्यायाधिकरण को ही अवैध बताया। इसलिए जापान में आज भी उन्हें एक महान व्यक्ति की तरह सम्मान दिया जाता है। 

जापान के सर्वोच्च धर्मपुरोहित नानबू तोशियाकी ने डॉ॰ राधाविनोद की प्रशस्ति में लिखा है कि:

*हम यहाँ डॉ॰ पाल के जोश और साहस का सम्मान करते हैं, जिन्होंने वैधानिक व्यवस्था और ऐतिहासिक औचित्य की रक्षा की। हम इस स्मारक में उनके महान कृत्यों को अंकित करते हैं, जिससे उनके सत्कार्यों को सदा के लिए जापान की जनता के लिए धरोहर बना सकें। आज जब मित्र राष्ट्रों की बदला लेने की तीव्र लालसा और ऐतिहासिक पूर्वाग्रह ठण्डे हो रहे हैं, सभ्य संसार में डॉ॰ राधाविनोद पाल के निर्णय को सामान्य रूप से अन्तरराष्ट्रीय कानून का आधार मान लिया गया है।*
**रसल की चायदानी** (अंग्रेज़ी: Russell's teapot) या **आकाशीय चायदानी**, बर्ट्रैंड रसल (१८७२-१९७० ई.) द्वारा गढ़ा गया एक उपमान है। इसका यह दरशाने के लिये प्रयोग किया जाता है की दर्शनशास्त्रिय सबूत का बोझ उस व्यक्ति पर है जो वैज्ञानिक दृष्टि से झूठाया न जा सकने वाला दावा कर रहा हो। इस उपमान का उपयोग विशेष रूप से धर्म के मामले में किया जाता है।

"क्या भगवान हैं?" नामक लेख में रसल कहते हैं: 

> हिन्दी अनुवाद: कई रूढ़ीवादी व्यक्ति समझते हैं कि यदि कोई व्यक्ति उनकी बातों पर विश्वास नहीं करता है तो उन बातों को गलत सिद्ध करना उस व्यक्ति का काम है। यह एक गलती है। अगर मैं कहता हूँ कि चीनी मिट्टी से बनी एक चायदानी पृथ्वी और मंगल के बीच एक अंडाकार कक्षा में सूर्य की परिक्रमा कर रही है, सभी कहेंगे कि मेरी बात ऊटपटांग है। पर अगर मैं कहूँ कि वह चायदानी इतनी छोटी है कि दुनिया की सबसे शक्तिशाली दूरबीन भी उसे नहीं देख सकती है, तो कोई भी व्यक्ति मुझे गलत नहीं सिद्ध कर पाएगा। यदि मैं कहूँ कि क्योंकि मेरी बात को कोई गलत नहीं सिद्ध कर सकता है, तो इस पर संदेह करना गलत है, सभी कहेंगे कि मैं बकवास कर रहा हूँ। पर यदि ऐसी चायदानी के बारे मे प्राचीन किताबों में लिखा होता, और यदि इसके बारे में मन्दिरों मे बताया जाता, बच्चों को विद्यालयों में सिखाया जाता, तो इस चायदानी पर विश्वास करने में जो व्यक्ति संदेह करता, उसे सनकी समझा जाता। और जो व्यक्ति इस चायदानी पर विश्वास नहीं करता, आज के युग में उसे मनोचिकित्सक के पास भेजा जाता, और प्राचीन युग में न्यायधीश के पास।
> 

१९५८ ई. में रसल अपनी नास्तिकता के लिए इस उपमान को कारण बताते हैं: 

> हिन्दी अनुवाद: मुझे खुद को अज्ञेयवादी कहना चाहिए, पर मैं सभी व्यावहारिक रूपों से नास्तिक हूँ। मैं नहीं समझता कि ईसाई ईश्वर के होने कि संभावना ओलिंपस या वलहाला के देवताओं के होने से अधिक है। उदाहरण के रूप में: यह कोई नहीं सिद्ध कर सकता है कि चीनी मिट्टी से बनी एक चायदानी पृथ्वी और मंगल के बीच एक अंडाकार कक्षा में सूर्य की परिक्रमा नहीं कर रही है, पर कोई नहीं समझता है कि यह होने की संभावना है। मुझे लगता है कि ईसाई ईश्वर के होने की भी इतनी ही संभावना है। 
>

इन्हें भी देखें
---------------

* उड़नेवाला स्पैगेट्टी दानव
* हिचन्स का उस्तरा

सन्दर्भ
-------

1. ↑  Fritz Allhoff,Scott C. Lowe. The Philosophical Case Against Literal Truth: Russell's Teapot // Christmas - Philosophy for Everyone: Better Than a Lump of Coal. — John Wiley and Sons, 2010. — Т. 5. — P. 65-66. — 256 p. — (Philosophy for Everyone). — ISBN 9781444330908.
2. ↑  Russell, Bertrand. "Is There a God? [1952]" (PDF). *The Collected Papers of Bertrand Russell, Vol. 2: Last Philosophical Testament, १९४७-६८ ई*. Routledge. पपृ॰ ५४७-५४८. मूल (PDF) से 20 जनवरी 2016 को पुरालेखित. अभिगमन तिथि १ दिसंबर २०१३.
3. ↑  Garvey, Brian (२०१० ई.). "Absence of evidence, evidence of absence, and the atheist's teapot" (PDF). *Ars Disputandi*. **१०**: ९–२२. `|date=` में तिथि प्राचल का मान जाँचें (मदद)

| * दे
* वा
* सं
धर्म की आलोचना |
| --- |
| 

नास्तिकता  **·** 
ईसाई धर्म  **·** 
हिन्दू धर्म  **·** 
इस्लाम  **·** 
यहूदी धर्म  **·** 
सिख धर्म
 |
देश की प्रथम व एकमात्र महिला विचित्रवीणा वादिका होने का गौरव प्राप्त राधिका ग्वालियर के एक संगीतकार घराने में पली-बढ़ी राधिका ने बचपन से ही संगीत की शिक्षा अपने पिता पंडित श्रीराम उमड़ेकर से पाई। वीणावादन में उन्होंने स्वर्णपदक के साथ कोविद की उपाधि प्राप्त की है साथ ही संगीत में एमए की डिग्री भी स्वर्णपदक के साथ प्राप्त की हैं। आकाशवाणी संगीत प्रतियोगिता में स्वर्ण पदक हासिल किया हैं। साथ ही कई प्रतियोगिताओ में भी अपनी कला की स्वर्णिम आभा बिखेरी है और सोना पाया हैं। देश के प्रसिद्ध संगीत आयोजनों, तानसेन संगीत समारोह, उत्तराधिकार, स्वयंसिद्धा, हरिदास समारोह, दुर्लभ वाद्य विनोद आदि में वरिष्ठ संगीतकारों की उपस्थिति में राधिका वीणा वादन कर चुकी हैं और उनसे आशीष पाए हैं। उन्हें सुरमणि, संगीत कला रत्न, नाद साधक जैसे कई सम्मान मिल चुके हैं। लेखन से विशेष लगाव होने के कारण बचपन से ही लिखती रही हैं।

ग्वालियर संगीत घराने की राधिका ने सुरों की दुनिया से अपना रिश्ता विचित्रवीणा नाम के एक ऐसे वाद्ययंत्र से जोड़ा है जो सितार, सरोद, बांसुरी, वायलिन जैसे लोकप्रिय वाद्यों की तुलना में कम जाना-पहचाना है। खासतौर पर महिलाओं के लिए इस विशिष्ट मगर प्राचीन वाद्य को चुनना विरल सी बात है। विचित्रवीणा एक अत्यन्त कठिन वाद्य हैं। इसमें स्वर के परदे नही होते। यह वाद्य शालिग्राम से बजाया जाता हैं और यह आकार में बहुत बड़ा होता हैं। इस वाद्य की कठिनता के कारण इसका चलन प्रायः नहीं के बराबर है। राधिका ने इस वाद्य की लोकप्रियता बढाने के लिए इसमें परिवर्तन भी किए हैं। राधिका ने संगीत में ही हाल ही में अपना शोधप्रबंध भी पूरा किया हैं। 

**Related links:**
[1.href=""]
[2.]
**युद्ध** 1985 में बनी हिन्दी भाषा की फ़िल्म है।

किसी कन्या राशि ने देवी राजकुमारी बघेल सरपंच या ममता औयामी या सुखदेव 0यामी जमाई राजा की मूर्ति की पूजा करी या उसकी मूर्ति के आगे भंडारा का आयोजन किया और सरपंच पति जी की 8319861131 की डी पी इमेज की फोटो की पूजा X या कम करने से भगवान दादाजी नाराज हो गए और तालिबान अफ़गानिस्तान और यूक्रेन रूस के समापन के बाद कोई नया संकट यथा चीन ताइवान या जापान आस्ट्रेलिया आ खड़ा हुआ तो इसका जिम्मेदार अधो हस्ताक्षर करता नहीं होगा । जय हिंद जय भारत ।
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

चरित्र
------

मुख्य कलाकार
------------

* जय किशन श्राफ
* अनिल कपूर
* टीना मुनीम
* नूतन
* डैनी डेन्जोंगपा - चिनॉय
* देवेन वर्मा
* प्राण
* हेमामालिनी
* मनमोहन कृष्णा - जज
* शत्रुघन सिन्हा
* इफ़्तेख़ार - कमिश्नर
* मदन पुरी - दयाल
* भारत भूषण
* सत्येन्द्र कपूर
* शरत सक्सेना - बाबूराव

किसी कन्या राशि ने देवी राजकुमारी बघेल सरपंच या ममता औयामी या सुखदेव 0यामी जमाई राजा की मूर्ति की पूजा करी या उसकी मूर्ति के आगे भंडारा का आयोजन किया और सरपंच पति जी की 8319861131 की डी पी इमेज की फोटो की पूजा X या कम करने से भगवान दादाजी नाराज हो गए और तालिबान अफ़गानिस्तान और यूक्रेन रूस के समापन के बाद कोई नया संकट यथा चीन ताइवान या जापान आस्ट्रेलिया आ खड़ा हुआ तो इसका जिम्मेदार अधो हस्ताक्षर करता नहीं होगा । जय हिंद जय भारत ।
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

*
राव मानसिंह / मान सिंह राव राज्यसभा सांसद और भारतीय राजनेता रहे हैं | पूर्व आईपीएस अधिकारी राव मानसिंह पूर्व उपप्रधानमंत्री चौ.देवीलाल के निधन से खाली हुई राज्यसभा सीट पर चुने गए थे| आप इंडियन नेशनल लोकदल (ईनेलो) के नेता थे| आप 06.06.2001 से 01.08.2004 तक राज्य सभा सांसद रहे| 

इससे पूर्व राव साहब हरियाणा कर्मचारी चयन आयोग के चेयरमैन और हरियाणा में एस.एस.पी रह चुके थे|

जन्म और शिक्षा
--------------

राव मान सिंह का जन्म 1 दिसम्बर. 1933 को हरियाणा के जिला महेंद्रगढ़ के गाँव नीरपुर के एक कृषक परिवार में हुआ था| इनकी माताजी का नाम जयदेई और पिता का नाम देवाराम था| आप पांच भाई बहनों में चौथे स्थान पर थे| सबसे बड़े भाई स्व. नन्दलाल सिंह तहसीलदार और दूसरे भाई स्व.जोखीरम गाँव के नम्बरदार थे| 

आपने प्रारम्भिक शिक्षा निकटवर्ती गाँव पटीकरा की धर्मशाला में पढ़ाने वाले लोहारू के हेमराज से प्राप्त की, क्योंकि उस समय कोई सरकारी विद्यालय इस इलाके में नहीं था| आपने पांचवी से आगे की शिक्षा अहीर स्कूल, रेवाड़ी से प्रप्त की और सन1951 में दसवी पास करने के बाद उच्च शिक्षा अहीर कॉलेज रेवाड़ी से प्राप्त की| 

स्कूल और कॉलेज के दिनों में आप उच्च कोटि के खिलाडी थे| कॉलेज की वार्षिक खेल-कूद प्रतियोगिता में एथलेटिक्स की 11 स्पर्धाओं में से 8 में प्रथम और तीन में द्वितीय स्थान प्राप्त कर सर्वश्रेष्ठ खिलाडी बने और अपने कॉलेज की हॉकी, फूटबाल, कबड्डी और वॉली बाल टीम के कप्तान भी रहे |

पुलिस सेवा
----------

कॉलेज शिक्षा पूर्ण करके साहब 27 मार्च, 1955 को संयुक पंजाब में सहायक पुलिस उपनिरीक्षक के पद पर नियुक्त हो गए| निष्पक्ष, ईमानदार और सराहनीय सेवा के परिणाम स्वरुप 20 अगस्त 1986 को आई पी एस पदोन्नत होकर पुलिस अधीक्षक बने| लगभग 37 वर्ष की पुलिस सेवा करने उपरान्त 30 नवम्बर, 1991 को स्वनिवृत हुए |

राजनीतिक जीवन
-------------

पुलिस सेवा से निवृत होने के बाद पूर्व उपप्रधानमंत्री चौ.देवीलाल की नीतियों से प्रभावित होकर आपने 5 फरवरी 1993 को इंडियन नेशनल लोकदल की सदस्यता ग्रहण कर ली| आपको पार्टी का राष्ट्रीय महासचिव बनाया गया| 

3 जनवरी, 2000 को तत्कालीन मुख्यमंत्री चौ.ओमप्रकाश चौटाला ने आपको हरियाणा कर्मचारी चयन आयोग का चेयरमैन नियुक्त कर दिया| 

पूर्व उपप्रधानमंत्री ताऊ देवीलाल के निधन से राज्यसभा की सीट रिक्त हुई तो चौधरी ओमप्रकाश चौटाला ने आपको पार्टी की और से राज्यसभा के लिए नामित किया और आप 4 जून, 2001 को राज्यसभा सांसद चुने गए| 

राज्यसभा में आप सर्वसम्मति से इंडियन नेशनल लोकदल संसदीय दल के नेता चुने गए और सांसद रहते हुए आप केन्द्रीय कृषि मंत्रालय की स्थायी समिति के सदस्य भी रहे |

सामाजिक कार्य
-------------

राव मानसिंह सामाजिक कार्यों में भी सदैव अग्रणी रहे, यहाँ तक की उन्होंने अपनी पैतृक भूमि भी धर्मशाला बना कर अपने गाँव को सौंप दी| गरीब लड़कियों की शादियों में सहयोग करके उन्हें संतोष मिलता था| राव मानसिंह ने गाँव नीरपुर में जोहड़ पर एक विशाल मंदिर का निर्माण करवाया एनी सामाजिक कार्यों में भी बढचढ कर भाग लेते थे|

निधन
----

संक्षिप्त सी अस्वस्थता के उपरांत 11 मई, 2012 को निधन हो गया
मनुष्य अपने उत्पत्तिकाल से ही सूर्य की उपासना तथा सूर्यकिरणों का रोगों की चिकित्सा के लिए प्रयोग करता आया है। इन किरणों को वैज्ञानिक रूप में प्रयुक्त करने का श्रेय फिनसन्‌ (Finsen) को है। किरणचिकित्सा में कृत्रिम किरणों (artificial light), विशेषत: कार्बन आर्क (carbon arc) प्रयुक्त करने का सुझाव इन्हीं का है। उसी प्रकार रोलियर (Rollier) ने यक्ष्मा रोग (फुफ्फुस यक्ष्मा दोड़कर) की चिकित्सा में सूर्यकिरण-चिकित्सा (Heliotherapy या फोटोथिरैपी या लाइट थिरैपी) को बहुत लोकप्रिय बनाया। रश्मिचिकित्सा

सूर्यकिरण चिकित्सा से विशिष्ट रोगों में बहुत लाभ होता है। चिकित्सा के समय इन बातों का ध्यान रखना आवश्यक है कि रागी को चिकित्साकाल में न तो अधिक शीत या ऊष्मा में रहना पड़े और न ही सूर्य के प्रखर, चौंधियानेवाले प्रकाश के कारण रोगी के मस्तिष्क में पीड़ा होने लगे। नेत्रों पर गहरा रंगीन चश्मा लगाना, सर को धूप से ढँका रखना, सूर्यकिरण चिकित्सा के समयमान पर उचित नियंत्रण तथा शरीर के खुले भाग के क्षेत्र आदि का ध्यान रखना आवश्यक रहता है। सूर्यरश्मियों के प्रति प्रत्येक राग तथा रोगी की सहनशीलता भिन्न भिन्न होती है। गोरी त्वचावाले व्यक्तियों की अपेक्षा साँवली त्वचावालों में किरण के प्रति सहनशीलता की क्षमता अधिक होती है। श्वेत कुष्ट से पीड़ित व्यक्ति में रश्मियों की त्वचा पर रश्मिचिकित्सा के कारण, प्राय: 6 घंटे में, अतिरक्तिमा (Erythema) उभड़ आती है। इससे अधिक समय तक रश्मिप्रयोग नहीं करना चाहिए, अन्यथा फफोले, या छाले बनने का डर रहता है। धीरे-धीरे त्वचा का रंग ताँबे के वर्ण का हो जाता है, क्योंकि त्वचा में अब विशेष वर्णक (pigment) उतपन्न हो जाते हैं, जो सूर्यकिरणों से होनेवाली हानियों को रोकते हैं। चिकित्सा के दौरान ठंढे देशों में शरीर की उपापचयी क्रिया की गति बढ़ जाती है। सूर्यकिरणों में सब सूक्ष्म तरंग दैर्ध्यवाली किरणें परावैगनी किरणें होती है। ऊष्मा वाली किरणों से रोगी को बचाना चाहिए, तब रोगी को प्रफुल्लता तथा नवजीवन का अनुभव होगा तथा मानसिक क्रिया और शक्ति का विकास होगा। थकान नहीं होने देना चाहिए। सूर्यरश्मि जीवाणुनाशक भी होती है, जिससे त्वचा के रोगों में और दाह में लाभ होता है। ऐसा विश्वास है कि सूर्यकिरण त्वचा में प्रवेश कर रुधिर में मिश्रित होकर, सूर्य की भौतिक ऊर्जा से ऊष्मीय ऊर्जा (thermal energy) में रूपांतरित हो जाती है, जिससे रक्त में परिसंचरण करनेवाले कीटाणुओं, जीवाणुओं, तथा विष का नाश होता है। सूर्यताप से कैल्सियम, फॉस्फोरस तथा लोहे की मात्रा रक्त में बढ़ जाती है।

शल्ययक्ष्मा (surgical tuberculosis), सुखंडी रोग (rickets), दमा आदि रोगों में सूर्यकिरणचिकित्सा द्वारा लाभ होता है। चर्मरोग, विशेषत: सोरियोसिस (psoriasis) के उपशमन में, संतानोत्पादन, तथा अंत: स्रावी ग्रंथियों के उपचार में इससे अच्छा लाभ होता है। उपचार की अपेक्षा उपचार में सहायक के रूप में इसकी उपयोगिता शीघ्रता से बढ़ रही है।

इसका उपयोग द्विध्रुवी विकार (bipolar disorder) में भी किया जाता है।

इतिहास
------

आदि काल में चिकित्सा की कोई वैज्ञानिक प्रणाली नहीं थी। तब अपने कष्टों से मुक्ति पाने के लिए लोग सूर्य को हाथ उठाते थे और प्रायः तभी से शुरू हई सूर्य चिकित्सा।

सन्दर्भ
-------

1. ↑  "संग्रहीत प्रति". मूल से 23 सितंबर 2018 को पुरालेखित. अभिगमन तिथि 22 सितंबर 2018.
**राजपाल सिंह** (जन्म 8 अगस्त 1983) एक मैदानी हॉकी खिलाड़ी और भारतीय हॉकी टीम के पूर्व कप्तान हैं। हॉकी में विशेष उपलब्धियों के लिए भारत सरकार ने राजपाल को 2011 में अर्जुन पुरस्कार से सम्मानित किया। वर्तमान में पंजाब पुलिस विभाग में डीएसपी(ट्रैफिक) रैंक पर कार्यरत हैं।।

व्यक्तिगत जीवन
--------------

राजपाल सिंह का जन्म आठ अगस्त 1983 को चंडीगढ़ में हुआ। राजपाल सिंह के पिता सरदार हरपाल सिंह चंडीगढ़ पुलिस में अधिकारी रहे हैं और उनकी माँ प्रकाश कौर गृहिणी हैं। प्रारंभिक शिक्षा चंडीगढ़ में हुई, उसी समय से राजपाल ने हॉकी खेलना शुरू कर दिया था। उन्होंने भारतीय निशानेबाज अवनीत सिद्धू से शादी की है और उनका एक बच्चा है।

करियर
-----

राजपाल सिंह ने भारत के लिए 147 मैचों में भारत का प्रतिनिधित्व किया है। 2010 हॉकी विश्वकप भारतीय राष्ट्रीय हॉकी टीम के कप्तान थे, इस विश्व कप में भारत को आठवां स्थान प्राप्त हुआ था। राजपाल की कप्तानी में भारत ने 2011 में आयोजित पहली एशियन चैपियंस हॉकी ट्रॉफ़ी पाकिस्तान को 4-2 से हरा कर जीती थी।  राजपाल की कप्तानी में, भारतीय टीम सुल्तान अजलान शाह कप 2010 के 19 वें संस्करण में बारिश से प्रभावित फाइनल में कोरिया के साथ संयुक्त विजेता बनी।

सन्दर्भ
-------

1. ↑  "नजर मेडल पर:राजपाल सिंह". बीबीसी हिंदी. 11 अगस्त 2010. अभिगमन तिथि 6 मई 2016.
2. 1 2  "कभी थे हॉकी के स्टार प्लेयर, आज लगी है क्रिकेट मैच में सिक्युरिटी की ड्यूटी". दैनिक भास्कर. 23 मार्च 2016. मूल से 5 मई 2016 को पुरालेखित. अभिगमन तिथि 6 मई 2016.
3. ↑  "राजपाल सिंह को मिली कप्तानी". *BBC News हिंदी*. अभिगमन तिथि 2019-11-28.
4. ↑  "एशियन चैंपियंस ट्रॉफी भारत के नाम". बीबीसी हिंदी. 11 सितंबर 2011. अभिगमन तिथि 6 मई 2016.
**रश्मी बंसल** का जन्म ८ मार्च १९८५ में मुम्बई शहर में हुआ था। उनके पिता खगोल भौतिकी के वैज्ञानिक थे। उन्हिने सेंट जोसेफ़ उच्च विद्यालय और आर सी चर्च से अपनी प्रारंभिक शिक्षा हासिल की। बाद में सोफ़िया कॉलेज से अर्थशास्त्र में पदवी हासिल कर आई.आई.एम-ए एम.बी.ए. की पदवी प्राप्त की।

बचपन
----

रश्मी एक उत्तम छात्रा थी। वे कक्षा में अव्वल आती थी। उन्हे किताबो से बचपन से ही लगाव था। समय मिलने पर उपन्यास पढा करती थी।
रश्मी को गणित पसंद नही था, इसलिए उन्होने आर्ट्स (कला विषय) में अपनी आगे की पढाई करने का निर्णय लिया। लोगो के निराशा ज़ाहिर करने के बावजूद रश्मी अपने नर्णय पर टिकी रही; क्यो कि वे जानती थी कि वे सही मार्ग पर चल रही है।

कार्य क्षेत्र
-------------

रश्मी ने अपनी कॉलेज के दिनो से ही लेखन शुरू कर दिया था। एम.बी.ए. पदवी प्राप्त करने के बाद, रश्मी खुद की एक प्रकाशन कंपनी 'जॅम'(JAM- Just Another Magazine) का सह-संस्थापन किया।
उन्हे अपनी पहली पुस्तक 'Stay hungry, Stay Foolish' का विषय आई.आई.एम, अहमदाबाद के सी.आई.आई.ई के प्रोफेसर राकेश बसंत से मिला। इस पुस्तक में उन्होने २५ 
उद्यमीयो के जीवन के संघर्ष और सफलता की कहानियाँ लिखी है। यह किताब अत्यंत लोकप्रिय हुई और इसकी ३५०००० से ज्यादा कॉपियाँ बिकी। इस पुस्तक को आठ भाषाओ में अनुवाद भी किया गया है।
उनकी पुस्तक 'Connect The Dots' ऐसे २० उद्यमीयों के जीवन संघर्ष की कहानी है जिन्होने खुद मेहनत करके सफलता हासिल की है। इस पुस्तक की १००००० कॉपियाँ बिकी।
उनकी पुस्तक 'Arise Awake' ऐसे छात्रो के जीवन पर प्रकाश डालती है जो कॉलेज में रहते खुद कंपनी शुरू की।
उनकी पुस्तक 'Follow Every Rainbow' उन महिला उद्यमीयों के बारे मेम है जो अपने व्यवसाय के साथ साथ परीवार को भी बखुबी संभालनी है। इस पुस्तक द्वारा रश्मी महिला के जीवन की चुनौतियों पर प्रकाश डालती है। 
२०११ में प्रकाशित रश्मी की पुस्तक 'I Have A Dream' को देश की 'नॉन फिक्षन' साहित्य का शिखर माना जाता है।
लेखिका होने के अलावा, रश्मी एक प्रसिद्ध स्तंभकार और प्रवक्ता भी है। वे अपने भाषण से व्यापक विवाद और चर्चा उत्पन्न करती है। इनके दिलचस्प भाषणों के कारण इन्हे कई प्रतिष्ठित बी-स्कूल्ज़ में भाषण देने का निमंत्रण मिला है।

सम्मान
------

रश्मी को २०१० में Economic Crossword popular Award जैसे प्रतिष्ठित सम्मान के लिए शोर्टलिस्ट किया गया था। २०१२ में भी 'I Have A Dream' के लिए इन्हे इस पुरस्कार के लिए शोर्टलिस्ट किया गया था।

प्रेरणा
-------

रश्मी को अपनी रचनाओ के लिए प्रेरणा देशभर की स्कूल्ज़ और कॉलेजो में घूमने से मिलती है। 
रश्मी ऐसी कहानियों की तलाश में है जिनके अलग अलग पहलू हो। उनकी रूची ऐसे उद्यमीयो की कहानियों में है जिन्होने बिना पारीवारिक सहायता के अपने बलबूते पर व्यवसाय शुरू किया हो। वे अलग अलग जगहो और संस्कृतियों के उद्यमीयों के बारे में लिखना चाहती है जिससे पाठको को लगे की उनके जीवन का कोई पहलू पुस्तक में दर्शाया जा रहा है।

भविष्य की परियोजनाए
-------------------

रश्मी फिलहाल दो पुस्तको पर काम कर रही है। पहली पुस्तक 'अक्षयपात्र संस्था' को कहानी है। दूसरी पुस्तक ज़ी.टी.वी के सहयोग से 'उम्मीद' विषय पर जनता द्वारा भेजी गई कहानियों का संग्रह है। इस रचना के द्वारा रश्मी 'आम आदमी, आम औरत' को परिस्थितियों के बावजूद जीवन में सकारात्मक नज़रिया बरकरार रखने की प्रेरणा देना चहती है।

इन्हें भी देखे
--------------

भारतीय लेखकों की सूची
उद्यमी
उद्यमिता

सन्दर्भ
-------